A kurzus kódja(i): BBN-FIL-401/08 BMA-FILD-401/08 TANM-FIL-401/08	
A kurzus megnevezése: Iszlám. Modern kihívások	
A kurzus megnevezése angolul: Islam. Modern challenges. 	
A kurzus előadója: Gyöngyösi Csilla	

Az oktatás célja:

előadás	

A tantárgy tartalma:

A kurzus célja:
Általános bevezetés az iszlám modern kihívásaiba. Ez az óra azok számára hasznos, akik már hallgattak iszlám-tematikájú órákat, így az alapfogalmakkal és alap-problémákkal tisztában vannak, ezek magyarázatára a kurzus keretén belül nem kerül sor. A kurzus során olyan, a jelenkorban is fontos problémák kerülnek felvetésre, amik értelmezésre és elmélyült magyarázatra szorulnak. 

Tematika: 
1. Az iszlám világ földrajza. Bevezetés, fogalmak tisztázása. 
2. A nők helyzete az iszlámban és az iszlám feminizmus. Modern kihívások, hidzsáb-viselési viták: hidzsáb, niqáb, burka, burkini, identitás-keresések és viták. A nők helyzete az iszlámban: női imámok és női Korán-magyarázók, a nők szerepének hagyományos értelmezése a Korán és a szunna alapján. Iszlám és gender. 
3. A dzsihád. Egy fogalom változásai és értelmezési keretei. Szalafizmus, wahhábizmus, politikai iszlám. Politikai mozgalmak, vallás és politika viszonyai, szekularizmus. Kompatibilis-e az iszlám az európai társadalmakkal? Sarí’a, iszlámjog, útkeresések. 
4. Szunna-értelmezések: fundamentalizmus, pluralizmus, hadísz-kutatás, új irányzatok a Korán-exegézisben: a naszkh és a holisztikus értelmezés. A jelenkor kihívásai az idzstihád fogalmának magyarázatán keresztül.
5. Narratívák az iszlámról. A modern közbeszéd és sajtó narratívái példákon keresztül. A Said-Lewis vita. 
6. Az iszlám és más vallások. Káfir, musrik, szent könyvek, ahl al-kitáb, hadíszok zsidókról és keresztényekről.  A Korán vonatkozó ájáinak kontextusa és a kontextus szerepe a magyarázatkor. Miért nem lehet a Koránt a Bibliához hasonlóan olvasni? Muszlim volt-e Ábrahám, Mózes és Jézus? Az idegen mítosza a középkori iszlámban.

A kurzus számonkérési és értékelési rendszere:
A jegyszerzés módja: vizsga. 
Írásbeli vizsga a félév végén a megadott kötelező szakirodalomból. A vizsga menete a következő: két esszé az olvasmányok alapján 30-30 pont. Feleletválasztós teszt: 40 pont. Osztályozás: 0-60 pont = 1; 61-70 = 2; 71-80 = 3; 81-90 = 4. 91-100 = 5.  

Követelmény: angol nyelvtudás. 

Irodalom:

Kötelező irodalom:
1. Ibrahim M. Abu Rabi’, ed., The Blackwell Companion to Contemporary Islamic Thought. Blackwell, Oxford, 2006. 
2. Khaled Abou El Fadl, The Great Theft. Wrestling Islam from the Extremists. PerfectBound. 
3. Richard Bonney, Jihad from Quran to bin Laden. Palgrave-Macmillan, New York, 2004. 
4.  Edward Said, Orientalizmus. Európa, Budapest, 2000.
5. Amina Wadud, Quran and Women. Oxford University Press, Oxford, 1999. 
6. Rostoványi Zsolt, Az iszlám világ és a nyugat. Corvina, Budapest, 2004.

Kurzushoz tartozó ajánlott irodalom: 

1. Jonathan A. C. Brown, Misquoting Muhammad. Oneworld, Oxford, 2014
2. Fazlur Rahman, Revival and Reform in Islam. Oneworld, Oxford, 2006
3. Fatema Mernissi, The Veil and the Male Elite. Perseus, 1991.
4. Syed Muhammad Naquib al-Attas, Islam and Secularism. ISTAC, Kuala Lumpur, 1993
5. Fadwa El Guindi, Veil. Modesty, Privacy and Resistance. Berg, Oxford, 1999.